238 केंद्रों पर बोर्ड परीक्षा शुरू, नकल करते एक छात्र पकड़ा
राजस्थानमाध्यमिक शिक्षा बोर्ड की 12वीं की परीक्षा गुरुवार को शुरू हुई। पहले दिन 238 केंद्रों पर अंग्रेजी का पेपर हुआ। बोर्ड अध्यक्ष बीएल चौधरी उड़नदस्ते के साथ थांवला के राजकीय माध्यमिक स्कूल पहुंचे और निरीक्षण किया। उन्होंने परीक्षार्थियों की जांच भी की। उन्होंने केंद्राधीक्षक स्टाफ को सतर्कता बरतने के निर्देश दिए।
सेठ किशनलाल कांकरिया स्कूल में परीक्षा दे रहे विक्रम दान चारण (रोल नंबर 264395) पुत्र श्यामदान को आंतरिक जांच दल ने नकल करते पकड़ा। उसके पास हाथ से लिखे 3 पर्चे मिले। शेषपेज 13 पर
परीक्षा केंद्र के पास लोगों को इकट्ठा नहीं होने दिया
परीक्षाकेंद्रों पर नकल और किसी भी प्रकार की गड़बड़ी रोकने के लिए परीक्षार्थियों के साथ आए रिश्तेदारों और परिचितों को केंद्र के आस पास नहीं रहने दिया। परीक्षा शुरू होने के बाद केंद्र के पास इकट्ठा हुए लोगों को दूर कर दिया गया।
मोबाइलअलमारी में रखे
परीक्षाकेंद्रों पर पेपर खोलने से पहले केंद्राधीक्षक के अलावा पूरे स्टाफ के मोबाइल फोन इकट्ठे कर एक अलमारी में रखे गए। बाद में अलमारी सील की गई। 12.45 बजे परीक्षा समाप्त होने के बाद ही मोबाइल दिए गए।
परीक्षार्थियों काे आधे घंटे पहले केंद्र में प्रवेश दिया गया। परीक्षा का समय 8.30 बजे से था। इससे 15 मिनट पहले कॉपियां दी गई, ताकी परीक्षार्थी प्रविष्ठियां कर सके। पांच मिनट पहले पर्चा दिया गया।
नागौर. एक परीक्षा केंद्र के बाहर पेपर पर चर्चा करती छात्राएं।
hin_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva